stanford-oval/wikipedia huggingface dataset:
Naisten Superpesiksen kausi 2022

| --- | --- |
Järjestyksessä:  33
Joukkueita:  12
Runkosarja
Päiväys:  23. huhtikuuta – 14. elokuuta
Voittaja:  Manse PP
Pudotuspelit
Päiväys:  17. elokuuta – 18. syyskuuta
Mestari:  Jyväskylän Kirittäret
Hopeaa:  Manse PP
Pronssia:  Lapuan Virkiä
Sarjakarsinta
Nousija(t):  Haminan Palloilijat
Putoaja(t):  Pöytyän Urheilijat
Muut sarjat
Alempi sarja:  Ykköspesis
Miesten kausi:  Miesten Superpesis
   ← 2021  2023 →
Superpesiksen kausi 2022 oli Suomen pesäpallon pääsarjan Superpesiksen 33. kausi. Kaudella pelasi 12 joukkuetta, joista Pöytyän Urheilijat pelasi ensimmäistä kertaa pesäpallon pääsarjatasolla. Vaasan Mailattaret palasi sarjaan ensimmäistä kertaa sitten vuoden 1959. Kausi alkoi 23. huhtikuuta Fuengirolassa kahden vuoden tauon jälkeen pelatulla "Fugepesis"-ottelulla. Siinä kohtasivat Roihuttaret ja Seinäjoen Maila-Jussit (SMJ). Muutoin kausi alkoi 14. toukokuuta. Hallitsevana mestarina kauteen lähti Porin Pesäkarhut.
Joukkueet

| Joukkue | Paikkakunta | Kotistadion | Perustettu | Pääsarjaan | Pelinjohtaja |
| --- | --- | --- | --- | --- | --- |
| Fera | Rauma | Otanlahden pesäpallokenttä | 1958 | 2002 | Erno Tuomainen |
| Roihuttaret | Helsinki | Roihuvuoren pesäpallokenttä | 1957 | 2021 | Pasi Niemelä |
| Hyvinkään Tahko | Hyvinkää | Pihkala | 1915 | 2018 | Jouni Oja-Lipasti |
| Joensuun Maila | Joensuu | Bolt Stadion | 1958 | 2020 | Arttu Jurvakainen |
| Jyväskylän Kirittäret | Jyväskylä | Hippos | 1999 | 1999 | Jussi Viljanen |
| Kempeleen Kiri | Kempele | Autofix1.com Areena | 1915 | 2012 | Jarkko Kokko |
| Lapuan Virkiä | Lapua | Pisko-Areena | 1907 | 1969 | Tero Viinamäki |
| Manse PP | Tampere | Kaupin urheilupuisto | 2011 | 2013 | Jari Cavernelis |
| Porin Pesäkarhut | Pori | Erku-Areena | 1985 | 1996 | Jarkko Pokela |
| Pöytyän Urheilijat | Pöytyä | Kymppi-Katto Areena | 1945 | 2022 | Aleksi Mäkelä |
| Seinäjoen Maila-Jussit | Seinäjoki | Kotijoukkue Areena | 1932 | 2015 | Juha Antikainen |
| Vaasan Mailattaret | Vaasa | Elisa Stadion | 2009 | 2022 | Pekka Mäntymaa |
Sarjajärjestelmä

Runkosarjassa pelataan kaksinkertainen sarja. Lisäksi jokainen joukkue pelaa kaksi lisäottelua. Joukkueet on jaettu ottelupareiksi, joiden kesken lisäottelut pelataan koti- ja vieraskentällä. Otteluparit ovat:
Hyvinkään Tahko–Roihuttaret
Manse PP–Pöytyän Urheilijat
Porin Pesäkarhut–Fera
Jyväskylän Kirittäret–Joensuun Maila
Lapuan Virkiä–Vaasan Mailattaret
Seinäjoen Maila-Jussit–Kempeleen Kiri
Yhteensä runkosarjassa pelataan 24 ottelua joukkuetta kohden.
Kahdeksan parasta joukkuetta pääsevät pudotuspeleihin. Pudotuspelivaiheen jokaisella kierroksella runkosarjassa parhaiten menestynyt joukkue kohtaa heikoiten menestyneen yhä mukana olevan joukkueen, toiseksi paras toiseksi heikoimman ja niin edelleen. Kotietu on aina runkosarjassa paremmin sijoittuneella. Pudotuspelien ottelusarjat pelataan paras viidestä -järjestelmällä lukuun ottamatta pronssiottelua, joka pelataan paras kolmesta -järjestelmällä.
Runkosarjan kaksi heikointa joukkuetta päätyvät putoamiskarsintaan. Se pelataan paras viidestä -järjestelmällä, ja kotietu on runkosarjassa paremmin menestyneellä. Putoamiskarsinnan häviäjä putoaa Ykköspesikseen kaudeksi 2023, ja voittaja etenee Ykköspesiksessä toiseksi sijoittunutta joukkuetta vastaan pelattavaan Superpesiskarsintaan. Superpesiskarsinta pelataan niin ikään paras viidestä -menetelmällä, ja kotietu on Superpesisjoukkueella. Ottelusarjan voittaja pelaa Superpesiksessä ja häviäjä Ykköspesiksessä kaudella 2023.
Runkosarja

| Sij>  | Joukkue | O | V | VS | HS | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Manse PP | 24 | 13 | 7 | 3 | 1 | 263 | 116 | +147 | 56 | Pudotuspelit |
| 2 | Porin Pesäkarhut | 24 | 11 | 9 | 3 | 1 | 220 | 101 | +119 | 54 | Pudotuspelit |
| 3 | Jyväskylän Kirittäret | 24 | 12 | 5 | 4 | 3 | 187 | 110 | +77 | 50 | Pudotuspelit |
| 4 | Lapuan Virkiä | 24 | 9 | 7 | 5 | 3 | 202 | 130 | +72 | 46 | Pudotuspelit |
| 5 | Seinäjoen Maila-Jussit | 24 | 5 | 7 | 7 | 5 | 151 | 124 | +27 | 36 | Pudotuspelit |
| 6 | Fera | 24 | 5 | 5 | 7 | 7 | 154 | 174 | −20 | 32 | Pudotuspelit |
| 7 | Vaasan Mailattaret | 24 | 4 | 7 | 5 | 8 | 116 | 168 | −52 | 31 | Pudotuspelit |
| 8 | Hyvinkään Tahko | 24 | 3 | 8 | 2 | 11 | 112 | 170 | −58 | 27 | Pudotuspelit |
| 9 | Joensuun Maila | 24 | 4 | 5 | 4 | 11 | 122 | 147 | −25 | 26 |  |
| 10 | Kempeleen Kiri | 24 | 2 | 5 | 4 | 13 | 144 | 194 | −50 | 20 |  |
| 11 | Pöytyän Urheilijat | 24 | 2 | 4 | 4 | 14 | 119 | 216 | −97 | 18 | Putoamiskarsinta |
| 12 | Roihuttaret | 24 | 2 | 3 | 3 | 16 | 78 | 218 | −140 | 15 | Putoamiskarsinta |
Runkosarja > Runkosarjan tilastot

Päivitetty 19. kesäkuuta pelattujen ottelujen jälkeen.
Pudotuspelit > Turnauspuu

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät |  |  | Välierät | Välierät |  |  | Loppuottelut | Loppuottelut |
 
|   |   |   |  |  |  |  |  |  |  |  |
|   |   |   |  |  |  |  |  |  |  |  |
|   |  Manse PP  |  3  |  |  |  |  |  |  |  |  |
|   |  Manse PP  |  3  |  |  |   |   |  |  |  |  |
|   |  Hyvinkään Tahko  |  0  |  |  |   |   |  |  |  |  |
|   |  Hyvinkään Tahko  |  0  |  |  |  Manse PP  |  3  |  |  |  |  |
|   |   |   |  |  |  Manse PP  |  3  |  |  |  |  |
|   |   |   |  |  |  Lapuan Virkiä  |  2  |  |  |  |  |
|   |  Porin Pesäkarhut  |  3  |  |  |  Lapuan Virkiä  |  2  |  |  |  |  |
|   |  Porin Pesäkarhut  |  3  |  |  |  |  |  |  |   |   |
|   |  Vaasan Mailattaret  |  0  |  |  |  |  |  |  |   |   |
|   |  Vaasan Mailattaret  |  0  |  |  |  |  |  |  |  Manse PP  |  1  |
|   |   |   |  |  |  |  |  |  |  Manse PP  |  1  |
|   |   |   |  |  |  |  |  |  |  Kirittäret  |  3  |
|   |  Kirittäret  |  3  |  |  |  |  |  |  |  Kirittäret  |  3  |
|   |  Kirittäret  |  3  |  |  |   |   |  |  |  |  |
|   |  Fera  |  0  |  |  |   |   |  |  |  |  |
|   |  Fera  |  0  |  |  |  Porin Pesäkarhut  |  0  |  |  |  |  |
|   |   |   |  |  |  Porin Pesäkarhut  |  0  |  |  |  |  |
|   |   |   |  |  |  Kirittäret  |  3  |  |  | Pronssiottelut | Pronssiottelut |
|   |  Lapuan Virkiä  |  3  |  |  |  Kirittäret  |  3  |  |  | Pronssiottelut | Pronssiottelut |
|   |  Lapuan Virkiä  |  3  |  |  |  |  |  |  |   |   |
|   |  Seinäjoen Maila-Jussit  |  1  |  |  |  |  |  |  |   |   |
|   |  Seinäjoen Maila-Jussit  |  1  |  |  |  |  |  |  |  Porin Pesäkarhut  |  0  |
|   |  |  |  |  |  |  |  |  |  Porin Pesäkarhut  |  0  |
|   |  |  |  |  |  |  |  |  |  Lapuan Virkiä  |  2  |
|   |  |  |  |  |  |  |  |  |  Lapuan Virkiä  |  2  |
Sarjakarsinta > Putoamiskarsinta

| Pöytyän Urheilijat – Roihuttaret |
| --- | --- | --- | --- | --- |
| 17. elokuuta 2022 | PöU | Roihu | 1–2 (1–6, 5–1, 0–3) | Raportti |
| 20. elokuuta 2022 | Roihu | PöU | 0–2 (3–4, 2–7) | Raportti |
| 21. elokuuta 2022 | PöU | Roihu | 0–1 (4–4, 1–2) | Raportti |
| 24. elokuuta 2022 | Roihu | PöU | 2–0 (9–7, 7–2) | Raportti |
Ottelusarjan voittoon vaaditaan kolme voittoa. Voittaja Superpesiskarsintaan, häviäjä putoaa Ykköspesikseen.
Lopulliset sijoitukset

| Sija | Joukkue |
| --- | --- |
: Jyväskylän Kirittäret
: Manse PP
: Lapuan Virkiä
4.: Porin Pesäkarhut
5.: Seinäjoen Maila-Jussit
6.: Fera
7.: Vaasan Mailattaret
8.: Hyvinkään Tahko
9.: Joensuun Maila
10.: Kempeleen Kiri
11.: Roihuttaret
12.: Pöytyän Urheilijat
Old Demons

| Old Demo[n]s Agonizer |
| --- | --- | --- |

Studioalbumin tiedot
 Äänitetty : 1999 – 2004 Astia Studio, Lappeenranta
 Julkaistu: 13. marraskuuta 2020
 Tyylilaji: heavy metal
 Kesto: 56.31
 Levy-yhtiö: Häive Productions
Agonizerin muut julkaisut
| Visions of the Blind 2016 | Old Demo[n]s 2020 |   |
Old Demo[n]s on suomalaisen heavy metal -yhtye Agonizerin albumi, joka koostuu yhtyeen vanhoista demoista. Albumi julkaistiin 13. marraskuuta 2020.
Kappaleet

World Of Fools – 4.17
Lord of Lies – 4.51
Agonizer – 4.46
Whatever – 3.50
Just a Child – 5.28
Say Love – 3.26
Last Sign of Light – 5.00
Mask – 5.24
Never Ending Pain – 4.45
Dreamreaper – 4.38
From The Cradle to the Grave – 3.57
Cain the Slayer – 6.03
Aiheesta muualla

Albumi Old Demons Encyclopaedia Metallum -sivustolla (englanniksi)
Nuijanpohja

| Nuijanpohja |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°31′19″N, 25°40′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  salmi Ylä-Vehkajärveen 
Järvinumero:  14.221.1.287
Mittaustietoja
Pinnankorkeus:  80,6 m  
Pituus:  950 m  
Leveys:  340 m  
Rantaviiva:  2,234 km  
Pinta-ala:  17,405 ha  
Saaria:  ei saaria 
 fiNuijanpohja 
Nuijanpohja  on Päijät-Hämeessä Sysmässä kirkonkylän lähellä sijaitseva järvi.
Maantietoa

Järven pinta-ala on 17,4 hehtaaria, se on 950 metriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 80,6 metriä mpy.
Nicollette Sheridan

Nicollette Sheridan vuonna 2007.
Nicollette Sheridan (s. 21. marraskuuta 1963 Worthing, West Sussex) on englantilainen näyttelijä. Hänet tunnetaan parhaiten Edie Brittin roolista televisiosarjassa Täydelliset naiset.
Sheridan syntyi Worthingissä, West Sussexissa Englannissa brittiläiselle näyttelijättärelle, Sally Sheridanille. Hänen biologinen isänsä ei ole tiedossa. Sheridanin velipuoli, Nick Savalas, on myös näyttelijä. Sheridanilla on intialaisia sukujuuria.
Ennen Täydellisiä naisia Sheridan näytteli muun muassa saippuasarjassa Knots Landing vuosina 1986–1993 ja voitti roolistaan Soap Opera Digestin vuonna 1990. Samana vuonna People-lehti nimesi hänet 50 maailman kauneimman ihmisen joukkoon. Knots Landingin päätyttyä Sheridan näytteli muun muassa elokuvissa Spy Hard – lupa läikyttää (1996) ja Nuijaninja (1997). Lisäksi hän oli ehdolla Grace Adlerin rooliin televisiosarjaan Will & Grace, mutta menetti roolin Debra Messingille. Vuonna 2004 hänet nosti uudestaan pinnalle miestennielijä Edie Brittin rooli televisiosarjassa Täydelliset naiset, josta tuli maailmanlaajuisesti suosittu.
Vuosina 2018–2019 Sheridan näytteli Alexis Carringtonia televisiosarjassa Dynastia. Alkuperäisessä 1980-luvun Dynastiassa samaa hahmoa esitti Joan Collins.
Sheridan oli naimisissa näyttelijä Harry Hamlinin kanssa vuosina 1991–1993. Hän avioitui toisen kerran Aaron Phypersin kanssa alkuvuodesta 2016, mutta haki eroa tästä jo puoli vuotta häiden jälkeen, heinäkuussa 2016.
Aiheesta muualla

Wikimedia Commonsissa on kuvia tai muita tiedostoja aiheesta .
Nicollette Sheridan Internet Movie Databasessa. (englanniksi)
Nicollette Sheridan tv.comissa (Arkistoitu – Internet Archive)
Get Desperate! - Nicollette Sheridan People Guide entry & news listings (Arkistoitu – Internet Archive)
The infamous NFL commercial (Arkistoitu – Internet Archive) at http://desperate.tv (Arkistoitu – Internet Archive) Desperate.TV
Nicollette Sheridan (Arkistoitu – Internet Archive) at Maxim
Nina Tikkinen

| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Vancouver 2010 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Harbin 2008 | jääkiekko |  |
|  Pronssia | Hämeenlinna 2009 | jääkiekko |  |
Nina Tikkinen (s. 6. helmikuuta 1987 Salo) on suomalainen jääkiekkoilija, pelipaikaltaan hyökkääjä.
Tikkinen valittiin SM-sarjan kauden tulokkaaksi 2003–2004, jolloin hän edusti Turun Palloseuraa. Hän siirtyi Oulun Kärppiin 2005 ja kaksi vuotta myöhemmin Minnesotan valtionyliopistoon, jossa hän jääkiekkoilun ohella suoritti taloustieteen tutkinnon. Hän palasi Kärppiin kausiksi 2011–2015. Hän voitti Suomen-mestaruuden kaudella 2011–2012, jolloin hänet valittiin myös runkosarjan parhaaksi pelaajaksi.
Tikkinen kuului Suomen joukkueeseen, joka sijoittui neljänneksi Kanadan MM-kilpailuissa 2007. Hän oli mukana Suomen pronssijoukkueessa Kiinan MM-kisoissa 2008 ja Hämeenlinnassa 2009. Olympialaisissa hän oli mukana ensimmäisen kerran Vancouverissa 2010, missä Suomi voitti pronssia. Hän oli 13.1.2010 mennessä pelannut 71 A-maaottelua, joissa hän oli tehnyt kymmenen maalia ja antanut 12 maalisyöttöä. Hän kuului neljänneksi sijoittuneisiin Suomen joukkueisiin MM-kilpailuissa 2012 ja 2013 sekä viidenneksi sijoittuneeseen olympiajoukkueeseen 2014.
Operaatio Nasr

Operaatio Nasr tai Hoveyzeh oli Iranin toteuttama Irakin–Iranin sodan aikainen hyökkäys Khuzistanissa 5. – 9. tammikuuta 1981. Taistelujen aikana käytiin suurimmat panssaritaistelut sitten jom kippur -sodan. Iranilaiset käyttivät brittiläisiä Chieftain- ja amerikkalaisia M60-panssarivaunuja irakilaisten neuvostoliittolaisia T-55-, T-62- ja T-72-panssarivaunuja vastaan.
Operaatio oli huomattava tappio iranilaisille, jotka menettivät suuren osan taisteluihin osallistuneista panssarivaunuistaan.
Tausta

Iranin Khuzistanin alue oli useiden Iranin käynnistämien vastahyökkäysten painopiste Irakin–Iranin sodan aikana. Irakilaiset hyökkäsivät alueella iranilaisia vastaan pohjoisessa Šushin-Dezfulin rintamalla, minkä lisäksi he piirittivät Abadania. Iranilaiset pitivät rintamaosuutta Susangerdin (arab. Khafajiya‎) sektorilla Irakin rintamalinjan heikoimpana kohtana, jota vastaan tehtävä hyökkäys saattaisi johtaa irakilaisten puolustuslinjan romahtamiseen, sekä vaikeuttaa heidän etenemistään Abadanin ja Dezfulin suunnilla. Myös maantieteen Susangerdin alueella uskottiin suosivan iranilaisia. Seutu oli Karkhejoen halkomaa suota, jonne irakilaisten oli vaikeaa tuoda joukkojaan.
Iranilaiset olivat tammikuussa 1981 suunnitelleet irakilaisten valtaamien alueiden vaiheittaista takaisinvaltausta. Sodanjohto vastusti aikeita tehdä hyökkäyksiä ennen kevättä, jotta asevoimien olisi mahdollista toteuttaa uudellenkokoamista, kaluston korjausta, parantaa viestiyhteyksiä tavallisten asevoimien ja vallankumouskaartin välillä, sekä odottaa kuivempia kelejä ja parempaa säätä. Iranin uskonnollinen johto halusi kuitenkin nopeasti vähintään symbolisen voiton irakilaisista hiljentääkseen hallintoon kohdistettua kritiikkiä, jota nostattivat Iranin Kurdistanissa ja Azerbaidžanissa syttyneet levottomuudet ja kapinat. Uskonnollinen maan johto sai tahtonsa läpi ja sodanjohto alkoi nopeasti suunnitella operaatiota, joka sai nimen Hoveyzeh tai Nasr.
Hoveyzeh oli irakilaisten valtaama pikkukaupunki, joka oli iranilaisten vastahyökkäyksen tavoite. Vastahyökkäystä varten luotiin uusi 88. panssaridivisioona, jonka käytössä oli kaikkiaan 280 Chieftain-panssarivaunua, sekä M60-panssarivaunuja. Panssaridivisioona johti hyökkäystä, jota tuki 55. maahanlaskuprikaati ja tuntematon määrä vallankumouskaartin joukkoja. Varalla oli vielä 16. panssaridivisioona, joka olisi varalla jatkamaan hyökkäystä, kunhan Hoveyzeh saataisiin vallattua. Valtauksen jälkeen iranilaiset kääntyisivät kohti etelää, jossa näin uhattaisiin irakilaisen 5. mekanisoidun divisioonan asemia ja pakotettaisiin se vetäytymään. Tällöin iranilaiset 21. ja 77. mekanisoidut divisioonat murtaisivat Abadainin piirityksen. Iranilaisten heikkoutena oli kuitenkin etenkin sen hyökkäystä johtavan panssaridivisioonan tiedustelujoukkojen, mekanisoidun jalkaväen ja tykistön puute. Irakilaisten asemia hyökkäyssuunnalla Karkhejoen varrella puolusti kenraali al-Durin komentama 9. panssaridivisioona.
Taistelu

Iranilaiset alkoivat liikkua hyökkäsasemiinsa kylmänä ja sumuisena yönä 5. tammikuuta 1981. Hyökkäys käynnistyi kolmelta suunnalta aamulla. Irakilaiset oli yllätetty ja iranilaisten onnistui edetä joitakin kilometrejä irakilaisten asemiin. Iranilaisten hyökkäystä hidasti tarve käyttää teitä soisen maaston takia. He olviat kaikien lisäksi itse aikaisemmin tulvittaneet ympäröivää maaseutua irakilaisten etenemisen vaikeuttamiseksi. 88. panssaridivisioonan eteneminen muuttui pitkäksi noin 15 kilometriä pitkäksi jonoksi maantiellä kohti Susangerdia. Jonoa suojasivat iranilaiset Cobra-helikoperit. Irakilaista 3. armeijakuntaa komentanut kenraaliluutnantti al-Nuaimi oli kuitenkin ennakoinnut jonkinlaista suurempaa iranilaista hyökkäystä ja irakilaisten onnistui nopeasti ryhmittäytyä uudelleen. He saivat tuekseen 10. panssariprikaatin, joka tunnettiin Irakin armeijan parhaimmistoon kuuluneena yksikkönä ja joka oli varusteltu uusin T-72-panssarivaunuin. 9. panssaridivisioona oli saanut vahvistuksia myös T-62-panssarivaunuin varustellulta 3. divisioonalta. Yhteensä irakilaisilla oli noin 240 panssarivaunua ja 60 muuta panssariajoneuvoa.
Irakilainen 9. divisioona sai tehtäväkseen käynnistää vastahyökkäys. Hyökkäys alkoi illalla 5. tammikuuta ja iranilaiset joutuivat vetäytymään 1,5–2 kilometriä. Taistelut jatkuivat seuraavana päivänä, jolloin käytiin suurimmat panssaritaistelut sitten jom kippur -sodan. Irakilaiset teeskentelivät ensin vetäytyvänsä, mikä sai iranilaiset seuraamaan irakilaisia väijytykseen. Irakilaiset panssarivaunut avasivat tulen eteneviä iranilaisia vastaan valmistellusita asemistaan. Useat iranilaiset ajoneuvot jäivät jumiin maastoon niiden yrittäessä ajaa irakilaisten asemien ohi. Iranilainen 88. panssaridivisioona menetti noepasti lähes panssariprikaatin verran panssarivaunujaan, mutta sen komentajat jatkoivat etenemisen yrittämistä aamulla 7. tammikuuta. Irakilaiset kohdistivat eteneviin iranilaisiin kiivasta tykistötulta, mutta joidenkin iranilaisten Chieftain-panssarivaunujen onnistui silti edetä ja avata tuli irakilaisia T-62- ja T-55-panssarivaunuja vastaan. Samaan aikaan iranilaiset Cobra- ja Gazelle-helikoperit tulittivat irakilaisia ohjuksilla. Yhteenotot päättyivät pimeyden laskiessa. Molemmat osapuolet olivat kärsineet suurin piirtein kolmen panssaripataljoonan tappiot.
Iranilaisten johto kuvitteli edelleen voiton olevan mahdollinen ja irakilaisten olevan lähes murtumispisteessään. He käynnistivät kolmannen hyökkäyksensä aamulla 8. tammikuuta. Kolmaskaan hyökkäys ei onnistunut, joskin tappiot olivat hieman edellisiä hyökkäyksiä pienemmät. Lopulta 88. panssaridivisioonan oli vetäydyttävä.
Seuraukset

Operaatio Nasr oli huomattava tappio iranilaisille. He olivat menettäneet 214 Chieftain-panssarivaunua, sekä 8 Cobra-helikoperia. Irakilaiset olivat samaan aikaan menettäneet noin 100 T-55- ja T-62-panssarivaunua. Irakilaisten mukaan noin 5 000 iranilaista oli kaatunut. Irakilaisille taistelun voitto oli huomattava taistelutahdon nostattaja. Irakilaiset käyttivät taistelua myös mediavoittona. Toimittajia kierrätettiin taistelukentällä kuvaamassa tuhottuja panssarivaunuja ja alasammuttuja helikoptereita. Sadam Hussein teki sodan ensimmäiset vieraillut eturintamalla käyden esimerkiksi 9. panssaridivisioonan esikunnassa. Taistelu oli myös ensimmäinen irakilaisten uusien T-72-panssarivaunujen taistelukosketus. Irakilaiset itse kehuivat vaunujen kuykyjä iranilaisten panssarivaunuja vastaan. Taistelu oli myös osoittanut irakilaisen logistiikan kykyjä sen armeijan liikutellessa suuria panssaroituja ja mekanisoituja osastoja. Samaan aikaan iranilaisten kyky toteuttaa vastaavia operaatioita Khuzistanin suunnalla oli heikenynyt huomattavasti, joskin taisteluja edeltänyt pattitilanne jatkui operaation epäonnistumisesta huolimatta pitkälti ennallaan.
Nanne Ruuskanen

Nanne Ruuskanen (s. 19. marraskuuta 2001) on suomalainen jalkapalloilija, pelipaikaltaan puolustaja. Hän on edustanut vuoden 2023 alusta alkaen norjalaista Brannia.
Ruuskanen pelasi ensimmäiset ottelunsa liigassa kaudella 2018 Pallokissojen joukkueessa ja edusti kausina 2019–2022 Kuopion Palloseuraa. Hän on pelannut liigassa 86 ottelua ja tehnyt niissä kuusi maalia, joista ensimmäisen heinäkuussa 2019 Turun Palloseuraa vastaan, kolme kaudella 2021 ja kaksi kaudella 2022. Hän voitti Suomen-mestaruuden kausina 2021 ja 2022.
Ruuskanen siirtyi vuoden 2023 alussa norjalaisseura Branniin. Hän pelasi kaudella 2023 Toppserienissä kymmenen ottelua, joista seitsemän avauskokoonpanossa. Kausi jäi häneltä kesken loukkaantumisen vuoksi.
Ruuskanen pelasi Suomen naisten maajoukkueessa ensimmäisen kerran helmikuussa 2023 Kroatiaa vastaan. Hän on pelannut vuoden 2023 loppuun mennessä kaksi naisten maaottelua.
Nanne Ruuskasen siskoista Nelli Berg on pelannut jalkapalloa ammattilaisena Italiassa ja myös Neea Berg, Ninni Berg ja Natasa Ruuskanen ovat pelanneet SM-liigassa.
Olavi Ritala

Olavi Ritala (17. helmikuuta 1927 Humppila – 25. helmikuuta 1997 Helsinki) oli suomalainen viihdetaiteilija ja muusikko.
Ritala toimi  1950-luvulla Tapio Rautavaaran säestäjänä[lähde? ] iltamakiertueilla. Hän soitti harmonikkaa.[lähde? ]
Nicolás Gianella

| Nicolás Gianella |
| --- | --- |

Henkilötiedot
Koko nimi:  Carlos Nicolás Gianella
Syntynyt: 14. helmikuuta 1978 La Plata
Kansalaisuus:   Argentiina/ Italia
Koripalloilija
Pituus:  191 cm
Paino:  88 kg
Nyk. joukkue:   CB Granada
Sarja:  ACB
Pelaajaura
Seurajoukkueet
1997–2000 2000–2001 2001 2001–2002 2002 2002–2003 2003–2004 2004–2005 2005–:   Estudiantes de Olavarría  Viola Reggio Calabria  La Plata  Baloncesto León  Tris Rieti  Scafati Basket  CB Plasencia  CE Lleida Bàsquet  CB Granada
Maajoukkueet
1997–:   Argentiina
Aiheesta muualla
FIBA
Carlos Nicolás Gianella (s. 14. helmikuuta 1978 La Plata) on argentiinalainen koripalloilija. Hänen nykyinen seuransa on CB Granada ACB-liigassa, joka on Espanjan korkein sarjataso. Aiemmin urallaan Gianella on edustanut mm. Baloncesto Leónia. Maajoukkueessa hän on pelannut vuodesta 1997 alkaen. Gianella valittiin Argentiinan joukkueeseen Pekingin olympialaisiin 2008.
Aiheesta muualla

ACB:n pelaajaprofiili (Arkistoitu – Internet Archive) (espanjaksi)
Luettelo Nintendo DS -peleistä

Tämä on luettelo Nintendo DS -konsolin peleistä.
Nuijasara

| Karttusara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Kladi::  Commelinids
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  buxbaumii
Kaksiosainen nimi
 Carex buxbaumii  Wahlenb. 
Katso myös
   Nuijasara Wikispeciesissä   Nuijasara Commonsissa 
Infobox OKVirheellinen NIMI-arvoIUCN-testi OK: 
Karttusara, aiemmin nuijasara, (Carex buxbaumii) on tuulipölytteinen monivuotinen kasvilaji sarojen suvussa.
Taksonomia

Karttusara on jaettu eri alalajeihin. Suomessa tavatut kaksi alalajia ovat rantanuijasara (C. buxbaumii subsp. buxbaumii) ja lapinnuijasara (C. buxbaumii subsp. mutica). Nykyisin alalajeja ei tunnisteta, vaan rantanuijasara luokitellaan karttusaran synonyymiksi ja lapinnuijasara eri lajiksi vuomasara (Carex adelostoma). Karttusara ja vuomasara muodostavat yhdessä karttusararyhmän (Carex buxbaumii -ryhmä).
Ulkonäkö ja koko

Karttusara kuuluu valeyhtäläistähkäisten kolmiluottisten sarojen ryhmään. Se kasvaa 20–80 senttimetriä korkeaksi.
Juurakko on pitkä. Varsi on pysty, jäykkä ja täyteinen. Tyvitupet ovat tumman punertavat, usein ripsilaitaiset. Lehdet ovat ruodittomat, tupelliset ja vartta lyhyemmät. Lehtilapa on 2–4 millimetriä leveä, jäykkä ja sinivihreä. Kukinto on 3–10 senttimetriä pitkä, harsu ja koostuu 3–6 tähkästä. Tähkät ovat 10–25 mm pitkiä, ja emi- ja hedekukat ovat yleensä eri tähkissä. Latvatähkä on nuijamainen, kärjestä emikukkainen, tyvestä hedekukkainen. Alemmat tähkät ovat pallomaisia tai pitkulaisia ja emikukkaisia. Tähkäsuomut ovat suippoja tai otakärkisiä ja mustia, keskisuoni on vihreä. Pullakot ovat 2–4,5 mm pitkiä, luumunmuotoisia, litteähköjä, himmeitä ja vaaleanvihreitä, pullakon suuota on hyvin lyhyt. Karttusaralla voi esiintyä harvinaista nokisientä karttusarannokea (Anthracoidea buxbaumii).